Cena Ivana Kraska

**Cena Ivana Kraska** je čestné literárne ocenenie, ktoré od roku 1955 debutujúcim autorom udeľuje Literárny fond.

## Pravidlá
Cenu Ivana Kraska zo svojho rozpočtu a na návrh pre daný rok ním vymenovanej trojčlennej poroty udeľuje výbor Sekcie pre pôvodnú literatúru. Tajomníkom poroty je pracovník Literárneho fondu, ktorý je menovaný jeho riaditeľom.

Cena, ktorá sa sa skladá z diplomu a peňažnej odmeny 700,- €, sa udeľuje za prvú vydanú autorovu knižku alebo inak realizované autorovo dielo, ktoré bolo publikované v uplynulom roku. Diela pre udelenie ceny pochádzajú z oblasti prózy, poézie, literárnej vedy, zrealizované divadelné, rozhlasové a televízne hry a literárne scenáre hraných filmov.

Autorom diel môže byť len žijúci občan s trvalým pobytom na Slovensku, dielo musí byť napísané v slovenskom jazyku a jeho prvé vydanie musí byť zrealizované na Slovensku. Vek autora nemá byť vyšší ako 35 rokov. Udelenie ceny „in memoriam“ môže byť len v prípade ak k úmrtiu autora došlo v období medzi prihlásením a vyhodnotením prihláseného diela.

Návrh na cenu Ivana Kraska môže podať ktorákoľvek fyzická, či právnická osoba do 31. marca v roku, ktorý nasleduje po zrealizovaní diela. Na prvom svojom zasadnutí poroty má každý člen právo navrhnúť do hodnotenia ďalšie diela, ktoré neboli fyzickými či právnickými osobami navrhnuté a spĺňajú požadované kritériá. Posudky odborníkov musia byť vypracované na každé dielo osobitne. Udelenie ceny je zverejnené v literárnych časopisoch, v dennej tlači a na internete. V prípade, že sa v niektorom roku nevyskytnú práce úrovne, ktorá si ocenenie zaslúži, cena nie je udelená.

Litfond krasko lic.jpg|náhľad|Cena Ivana Kraska - laureátska medaila (líc)
Litfond krasko rub.jpg|náhľad|Cena Ivana Kraska - laureátska medaila (rub)


## Laureáti
* 1957 – Milan Rúfus, *[[Až dozrieme]]*
* 1958 – Viliam Turčány, *[[Jarky v kraji]]*
* 1960 – Miroslav Válek, *[[Dotyky (básnická zbierka)|Dotyky]]*
* 1961 – Mikuláš Kováč, *[[Zem pod nohami]]*
* 1962 – Ľubomír Feldek, *[[Jediný slaný domov]]*
* 1963 – Jozef Mihalkovič, *[[Ľútosť (Jozef Mihalkovič)|Ľútosť]]*
* 1964 – Igor Rusnák, *[[Krok do tmy]]*; Peter Jaroš, *[[Popoludnie na terase]]*; Viliam Marčok, *[[V čase odletov]]*
* 1965 – Dušan Kužel, *[[Vráti sa niekto iný]]*; Ján Šimonovič, *[[Pyramída (Ján Šimonovič)|Pyramída]]*
* 1966 – Ján Ondruš, *[[Šialený mesiac]]*; Pavel Vilikovský, *[[Citová výchova v marci]]*; Michal Gáfrik, *[[Poézia slovenskej moderny]]*
* 1967 – Štefan Strážay, *[[Veciam na stole]]*; Milan Hamada, *[[V hľadaní významu a tvaru]]*
* 1968 – Ladislav Ballek, *[[Útek na zelenú lúku]]*; Belo Kapolka, Kanadské smreky
* 1969 – Viliam Marčok, *[[Počiatky slovenskej novodobej prózy]]*; Ivan Štrpka, *[[Krátke detstvo kopijníkov]]*; Ján Štrasser, *[[Odriekanie]]*
* 1970 – nebola udelená
* 1971 – nebola udelená
* 1972 – nebola udelená
* 1973 – Osvald Zahradník, *[[Sólo pre bicie (hodiny)]]*
* 1974 – Viera Švenková, *[[Biela pani Zuzana]]*
* 1975 – nebola udelená
* 1976 – Anna Ondrejková, *[[Kým trvá pieseň]]*
* 1977 – Emil Dzvoník, *[[Zhoreniská]]*
* 1978 – nebola udelená
* 1979 – Etela Farkašová, *[[Reprodukcia času]]*
* 1980 – nebola udelená
* 1981 – Milka Zimková, *[[Pásla kone na betóne]]*
* 1982 – Dana Podracká, *[[Mesačná milenka]]*
* 1983 – Gabriela Rothmayerová, *[[Lastovičie hniezdo]]*
* 1984 – Juraj Kuniak, *[[Premietanie na viečka]]*
* 1985 – Viera Prokešová, *[[Cudzia]]*
* 1986 – Jozef Urban, *[[Malý zúrivý Robinson]]*
* 1987 – Peter Juščák, *[[Komu ujde vlak]]*
* 1988 – nebola udelená
* 1989 – Edmund Hlatký, *[[História vecí]]*
* 1990 – Erik Groch, *[[Súkromné hodiny smútku]]*
* 1991 – Jana Bodnárová, *[[Aféra rozumu]]*
* 1992 – Igor Otčenáš, *[[Kristove šoky]]*
* 1993 – Pavol Hudák, *[[Broskyňový súmrak]]*
* 1994 – Vlado Puchala, *[[Anjeli na špičke ihly]]*
* 1995 – Jozef Kollár, *[[Nedorozumenie]]*
* 1996 – Pavol Rankov, *[[S odstupom času]]*
* 1997 – Vladimír Balla, *[[Leptokaria]]*
* 1998 – Veronika Šikulová, *[[Odtiene]]*
* 1999 – Márius Kopcsay, *[[Kritický deň]]*
* 2000 – nebola udelená
* 2001 – Viliam Kanis, *[[Zakaria]]*
* 2002 – Ján Gavura, *[[Pálenie včiel]]*
* 2003 – Andrej Šeliga, *[[Zatmenie panny]]*
* 2004 – Monika Kompaníková, *[[Miesto pre samotu]]*
* 2005 – Michal Švec, *[[Príliš málo paranoje]]*
* 2006 – Radoslav Tomáš, *[[Chlapec (Radoslav Tomáš)|Chlapec]]*
* 2007 – pravdepodobne nebola udelená
* 2008 – pravdepodobne nebola udelená
* 2009 – pravdepodobne nebola udelená
* 2010 – Vladimír Štefanič, *[[Priatelia čarovnej vŕby]] (Kráľovná z Tammiru, #1)*
* 2011 – pravdepodobne nebola udelená
* 2012 – Martin Dzúr, *[[Dekonštrukcia podľa času]]*
* 2013 – Tomáš Ulej, *[[Ale (Tomáš Ulej)|Ale]]*
* 2014 – Martin Chudík, *[[Ukryté v dotykoch]]*
* 2015 – nebola udelená
* 2016 – nebola udelená
* 2017 – Alena Sabuchová, *[[Zadné izby]]*
* 2018 – nebola udelená
* 2019 – nebola udelená
* 2020 – nebola udelená
* 2021 – Dominika Moravčíková, *[[Deti Hamelnu]]*
* 2022 – Lukáš Onderčanin, *[[Utópia v Leninovej záhrade]]*
* 2023 – Alena Brindová*, [[Horolezci]]*
* 2024 – Marcel Kušnír, *[[V mene kríža]]*

(uvádzaný je rok udelenia ceny; cena je za dielo vydané v uplynulom roku)

## Referencie

## Externé odkazy
* Cena Ivana Kraska – Literárny fond
* Cena Ivana Kraska – Slovenské literárne centrum


Krasko, Ivan
Krasko, Ivan
Kategória:Literatúra na Slovensku